На основу члана 111. и 209. став 1. тачка 5. Закона о социјалној заштити ("Службени гласник РС", бр. 24/11 и бр. 117/22 - Одлука УС), члана 21. став 1. тачка 4. и члана 37. став 1. тачка 7. Статута Града Ниша („Службени лист Града Ниша", бр.88/08, 143/16 и 18/19),

Скупштина Града Ниша, на седници одржаној \_\_\_\_\_\_\_\_\_\_\_\_ године,

доноси

**О Д Л У К У**

**О ИЗМЕНИ ОДЛУКЕ О ПРАВИМА ИЗ ОБЛАСТИ СОЦИЈАЛНЕ ЗАШТИТЕ НА ТЕРИТОРИЈИ ГРАДА НИША**

**Члан 1.**

У Одлуци о правима из области социјалне заштите на територији Града Ниша („Службени лист Града Ниша“, бр. 101/12, 96/13, 44/14, 118/18, 18/19, 63/19, 92/20, 131/22 и 87/2023) у члану 68. став 2. мења се и гласи:

„Право на делимично ослобађање од плаћања комуналних услуга остварују породице бораца учесника оружаних сукоба деведесетих година на територији града Ниша

- са примањима до 47.000,00 динара у износу од 45%

- са примањима од 47.000,00 до 52.000,00 динара у износу од 30%

- са примањима од 52.000,00 до 100.000,00 динара у износу од 5% уколико су ослобођени од плаћања накнаде за испоручену топлотну енергију и накнаде за утрошену воду или изношење смећа.“

**Члан 2.**

Ова одлука ступа на снагу осмог дана од дана објављивања у „Службеном листу Града Ниша“.

Број

У Нишу,\_\_\_\_\_\_\_\_\_2023. године

**СКУПШТИНА ГРАДА НИША**

Председник

др Бобан Џунић

**О б р а з л о ж е њ е**

Одлуком о правима из области социјалне заштите на територији Града Ниша („Службени лист Града Ниша“, бр. 101/12, 96/13, 44/14, 118/18, 18/19, 63/19, 92/20, 131/22 и 87/2023) дефинисано је право на делимично ослобађање од плаћања комуналних услуга које остварују породице бораца учесника оружаних сукоба деведесетих година на територији Града Ниша, са одређеним процентом умањења трошкова накнаде за комуналне услуге.

Параметри за одређивање умањења трошкова накнаде за комуналне услуге мењају се на основу промене података везаних за трошкове живота, а као основа узима се минимална потрошачка корпа као и просечна потрошачка корпа.

С обзиром да број породица у односу на период доношења одлуке није битно промењен, а имајући у виду да се и буџетска издвајања годишње планирају уз уважавање промена везаних за трошкове живота и износа комуналних услуга, то ће ова измена одлуке бити сагледана приликом дефинисања буџетских позиција везанo за овај вид социјалне заштите ове осетљиве друштвене групе.

Финансијска средства за измену Одлуке обезбеђена су Одлуком о буџету Града Ниша за 2023.годину, раздео 8, глава 8.01,Програм 11, Програмска активност 0902-0001, функција 070, позиција 126/3, економска класификација 463 у износу од 61.000.000,00, док ће средства у 2024.години и 2025.години бити обезбеђена Одлуком о буџету Града Ниша за 2024.годину односно Одлуком о буџету Града Ниша за 2025.годину.

ВРШИЛАЦ ДУЖНОСТИ

НАЧЕЛНИКА ГРАДСКЕ УПРАВЕ ЗА ДРУШТВЕНЕ ДЕЛАТНОСТИ

Миљан Ћирковић

**.**